Siderisk år

Siderisk år er tiden det tar for Solen sett fra Jorden å komme tilbake til samme punkt på fiksstjernehimmelen.  Det er likt med omløpstiden for Jorden i sin bane rundt Solen. For epoken fra 1. januar, år 2000 benyttes standarden J2000.0 der ett siderisk år tilsvarer 365,256 363 gjennomsnittlige soldager, det vil si 365 dager, 6 timer, 9 minutt og 9,5 sekund. 

Lengden til det sideriske året er ikke helt konstant og varierer litt fra epoke til epoke på grunn av påvirkning fra de andre planetene og spesielt Månen. I tillegg vokser avstanden mellom Jorden og Solen gradvis  slik at omløpstiden øker litt over flere tusen år. Det skyldes at massen til Solen svært langsomt avtar på grunn av prosessene som der foregår.T. Ringnes, Klassisk og Moderne Astronomi, Aschehoug, Oslo (1978). ISBN 82-0308-0944. Nasjonalbiblioteket. 

Et siderisk år er litt lengre enn det tropiske året som er basert på et fullt omløp relativt til posisjonen av vårjevndøgnspunktet. Dette ligger ikke helt fast på fiksstjernehimmelen, men flytter seg med en periode på 25 800 år på grunn presesjon av Jordens omdreiningsakse. Av denne grunn er dermed det sideriske året en faktor 1 + 1/25 800 = 1,0000385 lengre enn det tropiske. Det tilsvarer 20 minutt og 22,5 sekund. Vårt kalenderår  er basert på det tropiske året. J. Meeus, Astronomical Algorithms, William-Bell Inc, Richmond VA (1991). ISBN 0-943396-35-2. 

Historisk bakgrunn

Ett år med 365 dager fantes allerede i den egyptisk kalenderen for flere tusen år siden. Begynnelsen på året var gitt ved den heliakiske oppgang til den sterke stjernen Sirius like før soloppgang og falt vanligvis sammen med tidspunktet for Nilens oversvømmelse. Fordi det ikke var noe skuddår på den tiden, forskjøv dette tidspunktet seg gjennom hele kalenderen og opptrådte på samme dato først etter 1460 år. Det tilsvarer et siderisk år med lengde  365 +  dager, det vil si 365 dager og 6 timer. J. Evans, Ancient Astronomy, Oxford University Press, England (1998). ISBN 0-19-509539-1.

En mer nøyaktig verdi ble senere funnet av greske astronomer ved egne observasjoner av jevndøgn og solhverv kombinert med data fra babylonsk astronomi. På dette viset fant Hipparkhos rundt 150 f.Kr. at det sideriske året var 365 +  +  dager langt eller 
6 timer og 10 minutt lengre enn 365 dager. Han innså også forskjellen mellom et siderisk år og et tropisk år som han fant hadde en lengde på 365 +  -  dager. Dette er tett opp til det gjennomsnittelige året med 365,2425 dager i den gregorianske kalenderen som benyttes i dag.

Se også

 Siderisk tid
 Soltid
 Tropisk år

Referanser

Eksterne lenker

 PhysLibreTexts, Time, god oversikt over tidsbegrepet i astronomi.

Kategori:Tidsenheter

ru:Сидерический год